Rīgā, 29.marts, 2023.gads

Rīgas valstspilsētas pašvaldības Centrālās administrācijas

Rīgas pilsētas Apkaimju iedzīvotāju centram

Eduarda Smiļģa ielā 46, Rīga, LV-1002

Biedrība “Ar pasaules pieredzi Latvijā”, reģistrācijas numurs 40008265416, vēlas izvirzīt savas biedrības pārstāvi, Ritu Golubevu, dalībai Sadarbības Memoranda Istenošanas padomē.

Rita Golubeva ir IT jomas profesionāle, kura nodarbojas ar projektu vadību internacionālā uzņēmumā un, sadarbojoties ar internacionāliem talantiem, veicina uzņēmuma klientu IT vides uzlabošanu. Ar Ritas pārstāvniecību padomē, vēlamies pielietot biedrības plašo remigrantu intelektuālo kapitālu jautājumos, kuri ir nozīmīgi pašvaldības politikas plānošanas un lēmumu pieņemšanas procesos.

Dalība Sadarbības Memorandā Istenošanas padomē spēs mums sniegt reālu iespēju aktīvi līdzdarboties jautājumos, kuros varam sniegt ekspertu viedokļus un ieteikumus pašvaldības plānu un lēmumu pieņemšanas procesos, balstoties uz remigrantu uzkrāto profesionālo un personīgo pieredzi ārpus Latvijas robežām.

Biedrība “Ar pasaules pieredzi Latvijā” ir pirmā un vadošā remigrantu organizācija Latvijā. Tā ir platforma, kurā tiekas cilvēki ar dažādu pasaules pieredzi un strādā pie kopīgiem projektiem, kas uzrunā un saista. Visi biedrības biedri ir cilvēki, kas noteiktu savas dzīves daļu ir dzīvojuši ārpus Latvijas. Šobrīd esam izveidojuši augošu remigrantu tīklu, ar nodomu veicināt sadarbības kultūru un domu apmaiņu. Tāpat stiprinām saites ar cilvēkiem, kuri dzīvo ārpus Latvijas, bet domā par atgriešanos mājās.

Biedrība “Ar pasaules pieredzi Latvijā” paraksttiesīgā persona - Valdes priekšsēdētāja vietnieks jurdiskajos un finanšu jautājumos - Kristaps Loze